Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

«\_\_\_\_\_»\_\_\_\_\_\_\_\_\_\_\_\_\_\_ 2021 թ. N\_\_\_\_-Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ

ԴԵԿՏԵՄԲԵՐԻ 25-Ի N 1521-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

––––––––––––––––––––––––––––––––––––––––––––––––––––––––––––––––––––––––

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով` Հայաստանի Հանրապետության կառավարությունը որոշում է․

1. Հայաստանի Հանրապետության կառավարության 2014 թվականի դեկտեմբերի 25-ի «Հ**այաստանի սոցիալական ներդրումների հիմնադրամը Հայաստանի տարածքային զարգացման հիմնադրամ վերանվանելու մասին» N 1521-Ն որոշման (այսուհետ՝ որոշում) մեջ կատարել հետևյալ փոփոխությունները․**

1) Որոշման N 1 հավելվածով հաստատված Հայաստանի տարածքային զարգացման հիմնադրամի կանոնադրության (այսուհետ՝ կանոնադրություն) 25-րդ կետում «11» թիվը փոխարինել «12» թվով․

2) կանոնադրության 26-րդ կետը շարադրել հետևյալ խմբագրությամբ.

«26. Խորհրդի անդամներն են՝

1) Հիմնադրամի գործունեության ոլորտը համակարգող Հայաստանի Հանրապետության փոխվարչապետ (խորհրդի նախագահ).

2) Հայաստանի Հանրապետության տարածքային կառավարման և ենթակառուցվածքների նախարար.

3) Հայաստանի Հանրապետության էկոնոմիկայի նախարար.

4) Հայաստանի Հանրապետության կրթության, գիտության, մշակույթի և սպորտի նախարար.

5) Հայաստանի Հանրապետության աշխատանքի և սոցիալական հարցերի նախարար.

6) Հայաստանի Հանրապետության քաղաքաշինության կոմիտեի նախագահ.

7) Հայաստանի Հանրապետության ֆինանսների նախարարի տեղակալ.

8) Հայաստանի Հանրապետության տարածքային կառավարման և ենթակառուցվածքների նախարարի տեղակալ.

9) Հայաստանի Հանրապետության տարածքային կառավարման և ենթակառուցվածքների նախարարության ջրային կոմիտեի նախագահ.

10) Հայաստանի Հանրապետության վարչապետի խորհրդական.

11) «Վարդանանց ասպետներ» կազմակերպության ներկայացուցիչ (համաձայնությամբ).

12) Հայ բարեգործական ընդհանուր միության Հայաստանի ներկայացուցչության տնօրեն (համաձայնությամբ):»։

3) կանոնադրության 27–րդ կետը շարադրել հետևյալ խմբագրությամբ.

«27. Սույն կանոնադրության 26-րդ կետում նշված Հայաստանի Հանրապետության փոխվարչապետը և պետական մարմինների ղեկավարները խորհրդի կազմում ընդգրկված են համարվում ի պաշտոնե։ Հայաստանի Հանրապետության վարչապետի համապատասխան խորհրդականին, Հայաստանի Հանրապետության ֆինանսների նախարարի համապատասխան տեղակալին, ինչպես նաև Հայաստանի Հանրապետության տարածքային կառավարման և ենթակառուցվածքների նախարարի համապատասխան տեղակալին խորհրդի անդամ առաջարկում են, համապատասխանաբար՝ Հայաստանի Հանրապետության վարչապետը, Հայաստանի Հանրապետության ֆինանսների նախարարը ու Հայաստանի Հանրապետության տարածքային կառավարման և ենթակառուցվածքների նախարարը։ Ոչ առևտրային կազմակերպությունների ներկայացուցիչները խորհրդի կազմում ընդգրկվում են իրենց համաձայնությամբ՝ խորհրդի որոշմամբ։».

4) կանոնադրության 28-րդ կետում «Հայաստանի Հանրապետության տարածքային կառավարման և ենթակառուցվածքների նախարարն է» բառերը փոխարինել «հիմնադրամի գործունեության ոլորտը համակարգող Հայաստանի Հանրապետության փոխվարչապետն է» բառերով։

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հ Ի Մ Ն Ա Վ Ո Ր ՈՒ Մ**

ՀՀ կառավարության որոշման նախագծի ընդունման

**1. Ընթացիկ իրավիճակը և իրավական ակտի ընդունման անհրաժեշտությունը**

Հայաստանի Հանրապետության կառավարության 2014 թվականի դեկտեմբերի 25-ի «Հայաստանի սոցիալական ներդրումների հիմնադրամը Հայաստանի տարածքային զարգացման հիմնադրամ վերանվանելու մասին» N 1521-Ն որոշման (այսուհետ՝ որոշում) N1 հավելվածով հաստատվել է Հայաստանի տարածքային զարգացման հիմնադրամի կանոնադրությունը, որով սահմանվել է նաև Հիմնադրամի հոգաբարձուների խորհրդի կազմը, որի նախագահն է ՀՀ տարածքային կառավարման և ենթակառուցվածքների նախարարը։ Նախագծի ընդունումը պայմանավորված է Հիմնադրամի խորհրդի նախագահումը ՀՏԶՀ–ի գործունեության հիմնական ոլորտները ղեկավարող պետական մարմինների գործունեությունը համակարգող փոխվարչապետին վերապահելու անհրաժեշտությամբ։

**2. Նախագծի մշակման գործընթացում ներգրավված ինստիտուտները և անձինք**

ՀՀ Կառավարության որոշման նախագիծը մշակվել է ՀՀ տարածքային կառավարման և ենթակառուցվածքների նախարարության և Հայաստանի տարածքային զարգացման հիմնադրամի կողմից:

1. **Ակնկալվող արդյունքը**

Նախագծի ընդունման արդյունքում ակնկալվում է ՀՏԶՀ–ի խորհրդի որոշումներում ապահովել Հիմնադրամի գործունեության հիմնական ոլորտները ղեկավարող պետական մարմինների փոխհամաձայնեցված դիրքորոշումների արտահայտումը։